شه‌فه‌ق نيوز/ وه‌گووره‌ى فه‌رمان مه‌سرور بارزانى سه‌رۆك حكومه‌ت هه‌رێم كوردستان، شماره‌يگ له‌ كه‌سه‌يل تويشهاتگ وه‌چه‌ك كيمياوى ره‌وانه‌ى ئيران كريا، لاى خوه‌ييشه‌و سه‌رۆك كۆمه‌ڵه‌ى قوربانيه‌يل هه‌ڵه‌بجه‌ وت: ئه‌و كه‌سه‌يل تويشهاتگه‌ له‌ ماوه‌ى چه‌ن رووژيگ ره‌وانه‌ى ئيران ئه‌كريه‌ن.
لوقمان عه‌بدولقادر سه‌رۆك كۆمه‌ڵه‌ى قوربانيه‌يل هه‌ڵه‌بجه‌ له‌ لێدوانيگ رووژنامه‌گه‌رى وت: بڕياره‌ وه‌ فه‌رمان مه‌سرور بارزانى سه‌رۆك حكومه‌ت هه‌رێم 52 كه‌س تويشهاتگ وه‌چه‌ك كيمياوى ره‌وانه‌ى ئيران بكريه‌ێد له‌وه‌ر وه‌رگرتن چاره‌سه‌ر، يه‌يش ده‌رخست ك زويتريش شماره‌يگ تر ره‌وانه‌ى ئيران كريانه‌ ئه‌را هه‌مان مه‌به‌س.
جى باسه‌، ئه‌و قوربانيه‌يله‌ ك ره‌وانه‌ى نه‌خوه‌شخانه‌يل ئيران كريان وه‌ فه‌رمان مه‌سرور بارزانى هه‌ر خه‌ڵك هه‌ڵه‌بجه‌ نين وه‌ته‌نيا، به‌ڵكوو خه‌ڵك ناوچه‌يل تريش ها وه‌ليانا ك تويش بۆردومان كيمياوى هاتنه‌ له‌لايه‌ن رژيم وه‌رين عراقييه‌و.
